Neapolio karalystė
Neapolio karalystė (lot. Regnum Neapolitanum, it. Regno di Napoli) – neoficialus valstybės, egzistavusios Pietų Italijoje 1282–1816 m. pavadinimas. Oficialiai ši karalystė buvo vadinama Sicilijos karalyste, o tam, kad atskirti nuo kitos tuo pat metu tuo pat vardu egzistavusios valstybės, buvo įvardijama Sicilijos karalyste iki Faro (lot. Regnum Siciliae citra Farum). Kartais ji dar neoficialiai buvo vadinama Apulijos karalyste (it. Regno di Pulia). Ši karalystė valdė visą pietinę Apeninių pusiasalio dalį. Per visą savo egzistavimo laiką Neapolio karalystė buvo sudėtinė kitų monarchijų dalis. Didžiąją dalį istorijos ji priklausė Ispanijos Karūnai.